b'\n_START_ARTICLE_\nHellas Verona F.C.\n_START_PARAGRAPH_\nHellas Verona Football Club, Hellas Verona ali na kratko Verona je italijanski nogometni klub iz mesta Verona. Ustanovljen je bil leta 1903 in trenutno igra v Serie A, 1. italijanski nogometni ligi._NEWLINE_Z doma\xc4\x8dih tekmovanj ima Hellas Verona 1 naslov dr\xc5\xbeavnega prvaka (1984/85), 3 naslove prvaka 2. italijanske lige (1956/57, 1981/82, 1998/99) ter 3 naslove podprvaka italijanskega pokala (1976, 1983, 1984). V evropskih tekmovanjih pa je vidnej\xc5\xa1i uspeh Verone uvrstitev v drugi krog Lige prvakov (takrat Evropskega pokala), kjer pa je bil bolj\xc5\xa1i Juventus (0-0, 0-2)._NEWLINE_Doma\xc4\x8di stadion Verone je Stadio Marcantonio Bentegodi, ki sprejme 39,371 gledalcev. Barvi dresov sta modra in rumena. Nadimki nogometa\xc5\xa1ev so I Gialloblu ("Rumenomodri"), I Mastini ("Mastifi") in Gli Scaligeri ("Skaligerji" - po priimku de Scala veronskih vladarjev).'